7. ΑΝΑΓΚ. ΝΟΜΟΣ 2384 της 10/12 Ιουν. 1940 Περί τροποποιήσεως και συμπληρώσεως του άρθρ. 7 του από 19/30 Νοεμ. 1925 Δ/τος περί ποινικών κλητήρων, ως τούτο ετροποποιήθη δια του άρθρ. 6 του Ν.Δ/τος της 20 Απρ. 1926. Άρθρον μόνον.-Η διάταξις του άρθρου 7 του από 19/30 Νοεμ. 1925 Ν.Δ/τος περί ποινικών κλητήρων (ανωτ. αριθ. 4) ως ετροποποιήθη δια του άρθρ. 6 του από 20 Απρ. 1926 (ανωτ. αριθ. 5) τοιούτου, η αφορώσα εις την κατ’ έτος παροχήν εις τους ποινικούς κλητήρας τους υπηρετούντας εις πόλεις εχούσας πληθυσμόν άνω των 30.000 κατοίκων, μιας χειμερινής και μιας θερινής στολής, εφαρμόζεται και ως προς τους ποινικούς κλητήρας τους υπηρετούντας και εις τας λοιπάς πόλεις, εις ας έχει επεκταθή η ισχύς του ανωτέρω Ν.Δ/τος δυνάμει του άρθρ. 11 αυτού, ήτοι τας πόλεις Τρίπολιν, Πύργον και Αμαλιάδα, ανεξαρτήτως του αριθμού των κατοίκων των πόλεων τούτων. 